ג'רמי טוויל, אזרח ישראל וצרפת, הוסגר מישראל לגרמניה - חדשות משפט ופלילים - ערוץ 7 חדשות, פוליטיקה, תרבות, יהדות ועוד
ראשיכל החדשותמשפט ופליליםג'רמי טוויל, אזרח ישראל וצרפת, הוסגר מישראל לגרמניה
ג'רמי טוויל, אזרח ישראל וצרפת, הוסגר מישראל לגרמניה
טוויל יעמוד לדין באשמת ביצוע עבירות הונאה חמורות נגד חברות גרמניות.
ערוץ 7 , י"ט בטבת תש"פ 16/01/20 17:52
ג'רמי טוויל, אזרח ישראל וצרפת, הוסגר מישראל לגרמניה לאחר שממשלת גרמניה ביקשה את הסגרתו כדי שיעמוד לדין באשמת ביצוע עבירות הונאה חמורות, אותן ביצע יחד עם אחרים, ביניהם האזרח הצרפתי כריסטוף קוהרן, אשר הוסגר זה מכבר לגרמניה.
במהלך 2017 ביצע טוויל, יחד עם קוהרן, שורה ארוכה של מעשי מרמה שכוונו נגד חברות גרמניות ובמסגרתם קיבל טוויל במרמה סך של 4 מיליון אירו וניסה לקבל עוד סכום של 3.2 מיליון אירו.
על פי הראיות, השניים התקשרו מישראל לאנשי כספים של חברות גרמניות, התחזו לבעל תפקיד בכיר בחברה והורו להם להעביר בדחיפות סכומי כסף בשווי מיליוני אירו לחשבונות בנק במזרח אסיה, בטענה שההעברה נחוצה לשם ביצוע עסקאות סודיות. בעקבות השיחות הועברו כספים במרמה, כאמור.
תיוג:גרמניה, הסגרה